CELEX ID: 32010D0724
Publication Date: 2010-11-26

Document Text:
KOMISJONI OTSUS,
26. november 2010,
Euroopa Liidu seisukoha kohta Euroopa Ühenduse ja Šveitsi Konföderatsiooni vahelise põllumajandustoodetega kauplemist käsitleva kokkuleppe 6. lisa muutmise suhtes
(2010/724/EL)
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu ja komisjoni 4. aprilli 2002. aasta otsust 2002/309/EÜ, Euratom (teadus- ja tehnikakoostöö kokkuleppe suhtes Šveitsi Konföderatsiooniga seitsme kokkuleppe sõlmimise kohta), (1) eriti selle artikli 5 lõike 2 teist lõiku,
ning arvestades järgmist:
(1)
Euroopa Ühenduse ja Šveitsi Konföderatsiooni vaheline põllumajandustoodetega kauplemise kokkulepe, (2) edaspidi „põllumajanduskokkulepe”, jõustus 1. juunil 2002.
(2)
Põllumajanduskokkuleppe artikliga 6 luuakse põllumajanduse ühiskomitee, kes vastutab põllumajanduskokkuleppe kohaldamise ja sujuva toimimise tagamise eest.
(3)
Põllumajanduskokkuleppe artikliga 11 on ühiskomiteel lubatud lisasid ja lisade juurde kuuluvaid liiteid otsusega muuta.
(4)
Hiljaaegu tegi ühiskomitee otsuse muuta põllumajanduskokkuleppe artikleid 2 ja 3 ning 6. lisa 1., 2., 3. ja 4. liidet.
(5)
Otsuse 2002/309/EÜ artikli 5 lõikes 2 on sätestatud, et liidu seisukoha kujundamisel põllumajanduskokkuleppe 6. lisa muutmise kohta peab komisjon järgima nõukogu otsuse 1999/468/EÜ (3) artiklites 4 ja 7 kirjeldatud menetlust. Komisjoni abistab nõukogu otsuse 66/399/EMÜ (4) artikliga 1 asutatud alaline põllumajanduse, aianduse ja metsanduse seemnete ja paljundusmaterjali komitee.
(6)
Euroopa Liidu seisukoht, mille võtab komisjon põllumajanduse ühiskomitees põllumajanduskokkuleppe 6. lisa muutmise suhtes sõnastatakse käesoleva otsusega.
(7)
Käesoleva otsusega ettenähtud meetmed on kooskõlas alalise põllumajanduse, aianduse ja metsanduse seemnete ja paljundusmaterjali komitee arvamusega,
ON VASTU VÕTNUD JÄRGMISE OTSUSE:
Artikkel 1
Euroopa Liidu seisukoht, mille võtab komisjon põllumajandustoodetega kauplemist käsitleva Euroopa ühenduse ja Šveitsi Konföderatsiooni vahel sõlmitud lepingu artikliga 6 loodud põllumajanduse ühiskomitees, põhineb käesolevale otsusele lisatud põllumajanduse ühiskomitee otsuse eelnõul.
Artikkel 2
Põllumajanduse ühiskomitee otsus avaldatakse pärast selle vastuvõtmist Euroopa Liidu Teatajas.
Brüssel, 26. november 2010

EuroVoc Classification:
Level 1: 100147
100161
100144
Level 2: 100191
100277
100283
100282
100176
Level 3: 122
2106
2449
913
187
4040
All Concepts: 1474
4324
5707
635